jkorsvik/nowiki_second_scrape_merged huggingface dataset:
Muscicapa

Muscicapa er én av hele ti slekter i delgruppen Muscicapinae i fluesnapperfamilien (Muscicapidae), som videre inngår i gruppen av sangfugler (Passeri) blant spurvefuglene (Passeriformes). Slekten teller 16 arter (kanskje 17), som alle er insektetere, og forekommer i Den gamle verden, hvorav det biologiske mangfoldet er størst i Det fjerne østen, men flere arter opptrer også i Afrika. Bare gråfluesnapper (M. striata) kan hevdes å være eurasisk, siden den hekker både i Europa og i vestlige deler av Asia. Den overvintrer imidlertid i Afrika sør for Sahara. Hele ti arter er monotypiske.


== Etymologi ==
Slektsnavnet følger av de to latinske ordene musca, som betyr fly, og capere, som betyr fange.


== Taksonomi ==
Typearten for denne slekten er gråfluesnapper (M. striata), som opprinnelig ble beskrevet av Peter Simon Pallas i 1764 som Motacilla striata.
Det hersker i øyeblikket ikke full konsensus om artene i denne slekten. Gråfluesnapperen kan bli splittet i to, fordi arten består av to distinkte klader som splittet lag alt for omkring 1,1 millioner år siden. Som et resultat kan tyrrenfluesnapper (M. tyrrhenica) bli skilt ut som en selvstendig art. Dette anerkjennes imidlertid ikke i øyeblikket av Birds of the World og den såkalte Clementslista, men IOC World Bird List v.10 anerkjenner den. Den blir imidlertid ikke tatt med i inndelingen under, siden det ikke hersker generell konsensus om artsstatus i øyeblikket.


== Inndeling ==
Inndelingen følger Birds of the World og er i henhold til Sangster et al. 2010 og Zuccon & Ericson 2010. Norske navn på artene følger Norsk navnekomité for fugl og er i henhold til Syvertsen et al. (2008, 2017).

Passeriformes, spurvefugler
Passeri, sangfugler
Passerida
Muscicapoidea
Muscicapidae, fluesnapperfamilien
Muscicapinae
Muscicapa,
M. griseisticta, gråstripefluesnapper (monotypisk)
M. sibirica, gråflankefluesnapper
M. ferruginea, rustfluesnapper (monotypisk)
M. dauurica, brunfluesnapper
M. randi, askebrystfluesnapper (monotypisk)
M. segregata, sumbabrunfluesnapper (monotypisk)
M. muttui, umbrafluesnapper (monotypisk)
M. sodhii, sulawesifluesnapper (monotypisk)
M. williamsoni, brunstripefluesnapper
M. adusta, smussfluesnapper
M. epulata, pygméfluesnapper (monotypisk)
M. sethsmithi, gulbeinfluesnapper (monotypisk)
M. striata, gråfluesnapper
M. gambagae, akasiefluesnapper (monotypisk)
M. aquatica, sumpfluesnapper
M. cassini, flomfluesnapper (monotypisk)
Niltavinae
Cossyphinae
Saxicolinae


== Referanser ==


== Eksterne lenker ==
(en) Muscicapa – oversikt og omtale av artene i WORMS-databasen 
(en) Muscicapa i Global Biodiversity Information Facility 
(no) Muscicapa hos Artsdatabanken 
(sv) Muscicapa hos Dyntaxa 
(en) Muscicapa hos Fauna Europaea 
(en) Muscicapa hos Fossilworks 
(en) Muscicapa hos ITIS 
(en) Muscicapa hos NCBI 
(en) Kategori:Muscicapa – bilder, video eller lyd på Wikimedia Commons 
(en) Muscicapa – galleri av bilder, video eller lyd på Wikimedia Commons 
Muscicapa – detaljert informasjon på Wikispecies
Thora Lund

Thora Juliane Margrethe Lund (født Heyerdahl 30. april 1853 i Furnes, død 11. desember 1937) var en norsk lærer, politiker, kvinnesakskvinne, dyrevernsaktivist og forfatter.


== Liv og virke ==
Thora Lund ble uteksaminert som guvernante fra Nissens skole for voksne i 1873, før hun drev privatundervisning hjemme, og i perioden 1884-1889 var lærer ved privatskoler i Kristiania. Hun hadde også et studieopphold i Tyskland.Fra 1894 var hun formann i Barneforeningen til dyrenes beskyttelse, som hun også var medstifter av. Hun var hovedstyremedlem i Norsk Kvinnesaksforening fra 1901. I 1907 ble hun innvalgt i både Kristianias bystyre og Norske Kvinners Nasjonalråds styre. I bystyret satt hun i perioden 1907–1916, og i nasjonalrådets styre i årene 1907–1910. Hun var også styremedlem i Hjemmenes vel.
Thora Lund var en aktiv skribent, med en lang rekke bidrag i tidsskrifter og dagspressen, i vensentlig grad omhandlende sosiale spørsmål. I 1915 og 1917 utga hun to samlinger av barnefortellinger om dyr.
Hun ble bisatt 15. desember 1937 fra det gamle krematorium på Vestre Gravlund.


== Familie ==
Thora Lund var datter av overrettssakfører og stortingsmann Harald Heyerdahl av slekten Heyerdahl og Anne Lithander, og søster av politiker og forfatter Ragna Hørbye og komponist og pianist Vally Heyerdahl. Hun ble 23. juni 1890 gift i Kristiania med bokhandler og forlegger Marius Fredrik Lund.


== Bibliografi ==
1915: Litt om venner fra dyrenes verden, Luthersk bokmission, Bergen
1917: Litt om venner fra dyrenes verden – anden samling, Luthersk bokmission, Bergen
1925: Litt om venner fra dyrenes verden, Mallingske bogtrykkeri, Oslo


== Referanser ==


== Kilder ==
Dette skrev kvinner. Oslo: Skolen. 1984. s. 144. ISBN 8257900109. 
Daae, Aagaat (1918). Stamtavle over presteslegten Lund fra Stod. Trondhjem: Brun. s. 85.
To Hell with God

To Hell with God er et studioalbum med det amerikanske death metal-bandet Deicide, utgitt 15. februar 2011.


== Spor ==
Alle sporene er skrevet av Glen Benton og Steve Asheim.


== Musikere ==
Glen Benton – bassist, vokalist
Steve Asheim – trommeslager
Ralph Santolla – gitarist
Jack Owen – gitarist


== Eksterne lenker ==
To Hell with God på Encyclopaedia Metallum
(en) To Hell with God på Discogs 
(en) To Hell with God på MusicBrainz 
(en) To Hell with God på Encyclopaedia Metallum
Med fred og glede lar du nå din tjener fare

Med fred og glede lar du nå din tjener fare («Mit frid und freud ich fahr dahin») er en salme av teologen og reformatoren Martin Luther. Han skrev tekst og melodi i våren 1524 til den første salmeutgivelse. Salmen ble trykket i  Johann Walters Eyn Geystlich Gesangk Buchleyn, men mangler i Erfurter Enchiridion.


== Tekst ==
Salmen er en fortolkende gjendiktning av Simeons lovsang fra Lukasevangeliet (Luk 2,29–32), de profetiske ord til Simeon i forbindelse med fremstillingen af Jesus i tempelet. Luther omformulerer lovprisningen til fire strofer: 

en glede over døden som vinning (v1),
begrunnet med erfaringen med frelseren (v2),
som er kommet til alle (v3),
som lys alle folk/slekter og til ære for sitt folk, Israel (v4).Luther var som munk fortrolig på daglig basis i kompletoriet med den latinske versjon, Nunc dimittis. Lovprisningen lå liturgisk plassert til kyndelsmesse (2. februar), og den lutherske tradisjon behold festdagen (frem til den dansk-norske festdagsreduksjon i 1770). Salmen ble samtidig en av de viktigste gravferdssalmer, hvor den ofte også er plassert i moderne salmebøker. Den norske salmebok plasserer salmen i kapitlet med aftensalmer (nr. 808).


=== Tekster ===


=== I dansk-norsk tradisjon ===
Salmen kom tidlig inn i den dansk-norske salmetradisjon, da den ble oversatt til dansk av Arvid Pedersen, "Med glæde og fred far jeg nu hen" og fikk plass i en dansk salmebok (Dänischen Gesangbuch, Rostock 1529), Nr. 44. Senere kom den med i Ludwig Dietz' Salmebog (1536). Den kom også med, basert på en nedertyske utgave, "MJt frede vnde fröwde ick vare darhen yn Gades wille", hvor den ble fordansket, i Hans Tausens En Ny Psalmebog, hvor den fikk den tittelen "Met glæde oc fred far ieg nun hen" (1535/44). Det er den første uoffisielle danske salmebok. Første vers lyder:

Salmen ble etterfølgende tatt inn i Hans Thomissøns salmebok "Den danske Psalmebog" (1569, nr. 333), den første autoriserte salmebok i Danmark-Norge. 

I den norske salmebok finnes salmen på nummer 808 og i salmeboken fra 1985 på nummer 802. Salmen er oversatt til bokmål av M.B. Landstad, i 1855. Den er senere bearbeidet (ukjent). I Den Danske Salmeboger den å finne på nr. 133 (i en bearbeidet versjon av Grundvig fra 1845).


== Melodi og versjoner ==
Martin Luthers melodi fra 1524 følger understreker den første frase i en stigende dorisk skala (dog i Norsk salmebok gjengitt i c-dur). Gleden understrekes gjennom kvintesprang, punktert rytme og melismer (flere toner på en stavelse, fx i "fa - re" og "lo - ver meg"). Alle disse trekk gjør melodien krevende, i tillegg til at melodien har seks forskjellige fraser uten repetisjon av melodien (abcded).

Midi-fil 


== Innspillinger og versjoner ==
Kragerø Kantori fremførte salmen i forbindelse med NRKs utsendelse Salmeboka minutt for minutt i 2014.


== Referanser ==


== Litteratur ==
Wilhelm Lucke: Mit Fried und Freud ich fahr dahin. i D. Martin Luthers Werke. Kritische Gesamtausgabe, bind 35, Weimar 1923, S. 152–154.
Jørgen Kjærgaard og Peter Weincke: Danske salme- og koralbøger. En introduktion. København: Anis. 2013
Ugandas visepresident

Ugandas visepresident (engelsk: Vice President of Uganda) er det nest høyeste politiske embetet i landet etter presidenten. Embetet ble første gang innstiftet i endringene til Ugandas første forfatning i 1963, som gjorde landet til en republikk. Det ble siste gang innstiftet gjennom forfatningen av 1995.


== Utnevnelse ==
Presidenten skal utnevne en visepresident, som må bli godkjent med et simpelt flertall av Parlamentets medlemmer.


== Funksjoner ==
Visepresidenten er medlem av regjeringen. Han/hun skal være presidentens stedfortreder når behovet melder seg, men også utføre andre funksjoner, som kan bli tildelt ham/henne av presidenten eller av forfatningen.


== Kvalifikasjoner og betingelser ==
En kandidat til embetet som visepresident må være statsborger av Uganda siden fødselen, være minst 35 år og høyst 75 år samt være kvalifisert til å kunne bli valgt som medlem av Parlamentet.Visepresidenten skal ikke inneha andre politiske embeter enn de som han/hun er tildelt av forfatningen eller andre embeter med fortjeneste eller lønn, som sannsynligvis kan kompromittere embetet som visepresident.


== Ledighet i embetet ==
Embetet som visepresident skal bli ledig, dersom utnevnelsen er tilbakekalt av presidenten eller dersom den sittende visepresidenten fratrer eller dør.Dersom embetet som visepresident blir ledig, skal presidenten – med Parlamentets godkjennelse – så snart som mulig og uansett ikke senere enn 14 dager, utnevne en person som er kvalifisert til å inneha embetet som visepresident.


== Liste ==
      Uganda People's Congress (UPC)
      Uganda Army (UA)
      National Resistance Movement (NRM)
      Democratic Party (DP)


== Fotnoter ==


== Referanser ==
Ragnarok (TV-serie)

Ragnarok er en norsk fantasy-dramaserie som er basert på Norrøn mytologi. Den finner sted i den fiktive byen Edda i Hordaland på Vestlandet, som er plaget av klimaendringer og industriforurensningen forårsaket av fabrikkene som eies av den lokale familien Jutul. Jutulene er faktisk fire jetter som utgir seg for å være en familie.Hovedrollene spilles av David Stakston, Jonas Strand Gravli, Herman Tømmeraas og Theresa Frostad Eggesbø. Den hadde premiere på Netflix den 31. januar 2020 og en andre sesong ble sendes den 27. mai 2021. November 2021 ble det bekreftet at det skal bli en tredje og siste sesong.


== Handling ==
I en norsk bygd fordervet av forurensning og skremt av isbreer som smelter, føles dommedag fryktelig nær. Det må en legende til for å overvinne et gammelt onde.


== Roller ==


=== Hovedroller ===
David Stakston som Magne Seier, Tors reinkarnasjon
Jonas Strand Gravli som Laurits Seier, Lokes reinkarnasjon
Herman Tømmeraas som Fjor, en jette og sønnen av familien Jutul
Theresa Frostad Eggesbø som Saxa, en jette og datteren av familien Jutul
Emma Bones som Gry, Magne og Fjors kjærlighetsinteresse
Henriette Steenstrup som Turid Seier, Magne og Laurits' mor
Synnøve Macody Lund som Ran, rektor ved skolen og moren av familien Jutul
Gísli Örn Garðarsson som Vidar, lokal forretningsmagnat og faren av familien Jutul


=== Biroller ===
Danu Sunth som Iman Reza, Frøyas reinkarnasjon
Ylva Bjørkås Thedin som Isolde Eidsvoll, miljøaktivist og Magnes venn
Odd-Magnus Williamson som Erik Eidsvoll, lærer og Isoldes far
Bjørn Sundquist som Wotan Wagner, Odins reinkarnasjon
Eli Anne Linnestad som Wenche, hvis virkelige identitet er Volve
Tani Dibasey som Oscar Bjørnholt
Iselin Shumba Skjævesland som Yngvild Bjørnholt, politimann og Oscars mor
Billie Barker som Signy, Magnes nye kjærlighetsinteresse
Benjamin Helstad som Harry, Tys reinkarnasjon
Espen Sigurdsen som Halvor Lange


== Episoder ==
Ragnarok er regissert og skrevet av Adam Price.


=== Sesong 1 ===
Sendt av 31. januar 2020 (2020-01-31)


=== Sesong 2 ===
Sendt av 27. mai 2021 (2021-05-27)


== Referanser ==


== Eksterne lenker ==
(en) Ragnarok på Internet Movie Database 
(en) Ragnarok på Rotten Tomatoes 
(en) Ragnarok på Metacritic
Johan Rønningen

Johan Rønningen (født 22. juli 1845 i Trysil, død 26. november 1910) var lokalpolitiker og gårdbruker på gården Pers på Østby i Trysil. Han var ordfører i Trysil i tre omganger, årene ​1879-1881, ​1889-1891 og 1895-1898.Han var født på gården Rønningen på Østby. Han kjøpte i 1869 Pers, tre år etter at han hadde giftet seg med Oline Persdatter Flermoen, og de ble boende på Pers livet ut. Ved siden av gårdsdriften var han aktiv jeger, både etter elg og bjørn. Ved en anledning var han vertskap for en bjørnejakt som ble kjøpt av en grosserer fra Drammen og en angivelig «tysk prins». Ved siden mange år i kommunestyret, hadde han også andre verv i bygdesamfunnet. Han var i 1887 en av de fem initiativtagerne til Trysil Privatbank, og ble nestformann i bankstyret. Ordfører Per Galaasen var den første styreformannen. Han var med på å etablere den første fastskolen på Østby, han kjempet for valget av riksveitrase fra Nybergsund til svenskegrensa gjennom Østby, og han var kasserer og forretningsfører for Østby handelsforening.Han var venstremann i rikspolitikken, men i hans tid var det ingen partilister i kommunepolitikken. Han var tredje varamann til Stortinget i perioden 1901–1903 (for Andreas Karset fra Vang), uten at det ble nødvendig å møte. 19 år gammel ønska han å delta i den dansk-tyske krigen i 1864. Han hadde skaffa seg både våpen og uniform, men ble stoppet fordi det var blitt forbudt å delta som frivillig i krigen. Han var aktiv i Noregs Ungdomslag, og i mars 1905 talte han sammen med Sven Moren og Martin Nyhuus på et folkemøte i regi av Trysalir ungdomslag for norsk uavhengighet.Ved hans død skrev sambygdingen Halvor Floden et minnedikt, hvor han beskriver Rønningen som en representant for framskrittstanker.


== Se også ==
Liste over ordførere i Trysil


== Referanser ==
Amund Vold

Amund Vold (født 23. november 1997) er en norsk kajakkpadler og toppidrettsutøver fra Oslo. I tillegg studerer han ved NMBU i Ås.  
Innenfor padling er han er sammenlignet med tidligere OL-vinnere Knut Holmann og Eirik Verås Larsen.66 Vold har blant annet tatt én gull- og to bronsemedaljer i U-23 VM (2018), én sølv- og en bronsemedalje i U-23 EM (2019)  og to gull i verdenscupen (2019). I tillegg har han tre NM-gull fra 2018.
Den 14. august 2019 ble det kjent at Vold hadde fått akutt leukemi. Han ble syk bare uker før VM i Ungarn og uttaket til OL i Tokyo 2020. Saken fikk svært mye oppmerksomhet fra norske medier og i det internasjonale padlemiljøet. Vold fikk transplantert benmarg julen 2019 med sin eldste bror som donor Under kreftbehandlingen gjennomførte Vold 150 % studium. Han fikk tillatelse av NMBU til å avlegge eksamen på sykehuset. Det resulterte i et rent A-karakterkort, til tross for at han lå på morfinpumpe. Per juni 2020 var Vold kreftfri. Han var tilbake i kajakken og henter gradvis krefter tilbake fra kreftbehandlingen.


== Referanser ==


== Eksterne lenker ==
Padleforbundet: amund-vold
Torbjørn Kallevåg

Torbjørn Kallevåg (født 21. august 1993) er en norsk fotballspiller som spiller for Hødd.


== Referanser ==


== Eksterne lenker ==
(en) Torbjørn Kallevåg – Transfermarkt 
(en) Torbjørn Kallevåg – Soccerway 
(no) Torbjørn Kallevåg – Norges Fotballforbund 
(en) Torbjørn Kallevåg – FBref
Linje (andre betydninger)

Linje refererer som regel til:
Linje, i matematikken er en kontinuerlig rekke med punkter som kan være vannrett, loddrett eller diagonal.


== Andre fysiske og tekniske betydninger ==
Linje, i geografi for jordens ekvator.
Toglinje, jernbanestrekning for fremføring av tog.
Kraftlinje, elektrisk ledning for energioverføring.
Linje mål, et urgammelt lengdemål.
Tallinje, i matematikken en sum av ledd i en følge.
Trykt linje, i skrift en vannrett rad av skrevne eller trykte skrifttegn.
Trikkelinje, skinnestrekning for fremføring av sporvogn.
Telegraflinje, elektriske ledninger for overføring av telegrafsignaler.
Telefonlinje, elektriske ledninger for overføring av telefonsignaler.


== Andre kulturelle betydninger ==
Linjeansvar, forbindelse direkte mellom leder og underordnet medarbeider innenfor et organisasjonshierarki.
Slektslinje, en felles opprinnelse for enten personer, andre organismer, arter, biologiske grupper.
Vladimir Lopukhin

Vladimir Mikhailovitsj Lopukhin (russisk: Влади́мир Миха́йлович Лопухи́н; født 23. mai 1952 i Moskva i Sovjetunionen, død 26. mai 2020 i Moskva) var en russisk økonom og politiker. Han vat Russlands energiminister fra 1991 til 1992.Lopukhin ble utdannet ved fakultetet for økonomi ved Moskvas statsuniversitet i 1975. Etter Sovjetunionens oppløsning var han fra november 1991 til juli 1992  den russiske føderasjons første minister for drivstoff og energi. Han ble høsten 1992 utnevnt til rådgiver for den russiske statsminister Jegor Gajdar, og var også partner i Lazard fra 1992 til 1996.
Vladimir Lopukhin døde i Moskva i 2020, tre dager etter sin 68. fødselsdag, av covid-19.


== Referanser ==
Liste over ordførere i Ringerike

Dette er en liste over ordførere i Ringerike kommune i Viken. Listen er ikke fullstendig.
Kommunen oppstod 1. januar 1964, etter en kommunesammenslåing mellom de tidligere kommunene Hole, Tyristrand, Hønefoss, Norderhov og Ådal.


== Kilder ==
Per Otto Borgen - Ringerike: by- og bygdeleksikon (s. 147), Nasjonalbiblioteket
Meteorologiåret 1945

Meteorologiåret 1945 er en oversikt over hendelser, prisvinnere, fødte og avdøde personer med tilknytning til meteorologi i 1945.


== Hendelser ==


== Fødsler ==
17. mai – Brian Hoskins, britisk meteorolog
Veerabhadran Ramanathan, indisk-amerikansk meteorolog


== Dødsfall ==
23. mars – Napier Shaw, engelsk meteorolog
14. mai – Isis Pogson, engelsk astronom og meteorolog (født 1852)
13. juni – Niels Johan Føyn, norsk meteorolog (født 1860)


== Referanser ==


== Eksterne lenker ==
(en) Weather in 1945 – kategori av bilder, video eller lyd på Commons
Saïd Benrahma

Mohamed Saïd Benrahma (født 10. august 1995) er en algerisk fotballspiller som spiller for den engelske klubben West Ham United FC.


== Referanser ==


== Eksterne lenker ==
(fr) Saïd Benrahma – LÉquipe 
(en) Saïd Benrahma – Transfermarkt 
(en) Saïd Benrahma – national-football-teams.com 
(en) Saïd Benrahma – WorldFootball.net 
(en) Saïd Benrahma – Soccerbase.com 
(en) Saïd Benrahma – FootballDatabase.eu 
(en) Saïd Benrahma – Soccerway 
(en) Saïd Benrahma – FBref 
(es) Saïd Benrahma – as.com
Munkelvfossen

Munkelvfossen (nordsamisk: Uvdugorži) er et rundt 15 meter høyt fossefall i Munkelva i Sør-Varanger kommune. Den ligger 12 kilometer sør for Neiden og 2 kilometer fra riksgrensa mot Finland. Fossen kan nås til fots fra Neiden eller Munkefjord.
Munkelvfossen er ikke nøyaktig oppmålt og høydeanslagene varierer. På folkemunne kalles fossen både attenmetringen, tolvmetringen og fjortenmetringen.


== Referanser ==


== Eksterne lenker ==
Bilde av Munkelvfossen
Bulgarias visepresident

Republikken Bulgarias visepresident (bulgarsk: Вицепрезидент на Република България) er det nest høyeste politiske embetet i landet etter presidenten.


== Historie ==
Folkerepublikken Bulgaria hadde også visestatsoverhoder. Det var først viseformennene for Nasjonalforsamlingens presidium 1947–1966, som ble inndelt i en første- og andre-viseformann 1966–1971. Disse ble etterfulgt av Statsrådets første-viseformann 1971–1990.
Embetet som visepresident ble opprinnelig innstiftet etter en endring av forfatningen 3. april 1990, og visepresidenten ble da valgt av Nasjonalforsamlingens medlemmer. Tittelen på embetet var 1990–1992: Viseformann (bulgarsk: Заместник-председател).


== Funksjon ==
Ifølge forfatningen av 1991 skal presidenten bli assistert i sine gjerninger av en visepresident.


== Valg ==
Presidenten og visepresidenten skal bli direkte valgt av de stemmeberettigede for en embetsperiode på fem år. De skal bli valgt på samme tid og stå på samme stemmeseddel. Presidenten og visepresidenten kan kun bli gjenvalgt én gang.


== Kvalifikasjoner og betingelser ==
For å kunne bli valgt som president eller visepresident må man være en naturlig født bulgarsk statsborger på over 40 år, kvalifisert til å kunne bli valgt som medlem av Nasjonalforsamlingen og ha vært bosatt i landet i fem år forut for valget.
Presidenten og visepresidenten skal ikke tjenestegjøre som medlemmer av Nasjonalforsamlingen eller engasjere seg i noe annen statlig, offentlig eller økonomisk aktivitet, og de skal heller ikke delta i ledelsen av noe politisk parti.


== Fungerende president ==
Hvis presidenten innleverer sin avskjedssøknad til Konstitusjonsdomstolen, skal visepresidenten overta presidentens plikter fram til utløpet av embetsperioden. 
Hvis visepresidenten skulle være ute av stand til å overta presidentens plikter, skal Nasjonalforsamlingens president overta presidentens prerogativer fram til ny president og visepresident er valgt. Valg på president og visepresident skal deretter bli avholdt innen to måneder.


== Liste ==
Under følger en liste over Bulgarias visestatsoverhoder:
      Bǎlgarska rabotnitsjeska partija (BRP) → Bǎlgarska komunistitsjeska partija (BKP)
      Bălgarski zemedelski naroden săjuz (BZNS)
      Uavhengig


=== Folkerepublikken Bulgaria 1946–1990 ===


=== Republikken Bulgaria 1990– ===
      Bălgarska sotsialistitsjeska partija (BSP)
      Săjuz na demokratitsjnite sili (SDS) 
      Obedineni demokratitsjni sili (ODS)
      Grazjdani za jevropejsko razvitije na Bălgarija (GERB)


== Kilder ==
«Constitution». National Assembly of the Republic of Bulgaria. Besøkt 29. mai 2020. 
Narodno sǎbranie
Michael Meyer (forfatter)

Michael Leverson Meyer (født 11. juni 1921, død 3. august 2000) var en engelsk oversetter, forfatter og dramatiker. Han var særlig kjent som oversetter av Henrik Ibsen og August Strindberg, og ble beskrevet av Braham Murray som den fremste oversetteren av Ibsen og Strindberg til engelsk. Han skrev to innflytelsesrike biografier, Ibsen: A Biography (1971; norsk utg. Henrik Ibsen: en biografi) og Strindberg: A Biography (1985). Han utgav også egne skuespill. Han mottok Svenska Akademiens gullmedalje for sine Strindbergoversettelser.


== Bibliografi ==
The End Of The Corridor, 1951
The Ortolan, 1951
Ibsen: A Biography, 1971, norsk utg. samme år: Henrik Ibsen: en biografi
Lunatic And Lover, 1982
Strindberg: A Biography, 1985
Summer In Gossensass
Meeting In Rome


== Referanser ==


== Eksterne lenker ==
(en) Michael Meyer hos Internet Broadway Database
Veikkausliiga 2018

Veikkausliiga 2018, var den 88 sesongen av finsk topp divisjon. Sesongen begynte 7. april 2018 og ble avsluttet 27. oktober 2018. Regjerende mestere HJK forsvarte tittelen og ble seriemestre for 29 gang.


== Tabell ==


== Klubbinfo ==


== Resultattabell ==


=== Kamp 1–22 ===


=== Kamp 23-33 ===


== Kvalifisering ==

KPV rykket opp til Veikkausliiga 2019 på målforskjell; TPS rykket ned og spiller i Ykkönen 2019.


== Statistikk ==


=== Toppscorer ===


== Referanser ==
Meteorologiåret 1950

Meteorologiåret 1950 er en oversikt over hendelser, prisvinnere, fødte og avdøde personer med tilknytning til meteorologi i 1950.


== Årets hendelser ==


== Fødsler ==
10. juni – Øystein Hov, norsk atmosfæreforsker med utdannelse innen meteorologi
22. august – Gregory S. Forbes, meteorolog fra USA
21. september – Ivor van Heerden, meteorolog fra USA


== Dødsfall ==
5. april – Hugh Robert Mill, skotsk geograf, klimatolog, meteorolog, og oceanograf (født 1861)
22. september – Sakuhei Fujiwhara, japansk meteorolog
11. oktober – George Ainsworth, australisk meteorolog
29. desember – Reinhard Süring, tysk meteorolog
Wasaburo Oishi, japansk meteorolog


== Referanser ==


== Eksterne lenker ==
(en) Weather in 1950 – kategori av bilder, video eller lyd på Commons